Source: http://www.makuviikko.fi/Makuviikon-toimitusehdot
Timestamp: 2017-09-20 16:26:47+00:00
Document Index: 16189685

Matched Legal Cases: ['kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ']

Makuviikko Oy toimitusehdot - Makuviikko Oy
Makuviikko Oy toimitusehdot
Toimitusehdot Makuviikko Oy
Makuviikko suunnittelee ja kehittää asiakkaille monipuolisia ja hyviä ruokaohjeita, pakkaa laadukkaat ja tuoreet ruokatarvikkeet sekä toimittaa valmiit ruokaboksit asiakkaiden kotiovelle joka toinen viikko. Makuviikko helpottaa asiakkaiden arkea.
Makuviikon ruokakassit tilataan netissä www.makuviikko.fi .
Makuviikon boksin tilaus tehdään netissä www.makuviikko.fi nettivsivun kautta. Henkilöt jotka rekisteröivät omat yhteystietonsa liittyvät samalla Makuviikon asiakasrekisteriin.
Kertatilaus koskee yhden ruokakassin toimitusta. Maksaessaan kertatilauksen henkilö hyväksyy yhden (1) ruokakassin vastaanottamisen valitsemanaan toimituspäivänä jakoalueaikataulun mukaisesti. Kertatilauksen veloitus tapahtuu etukäteen yhden kerran asiakkaan tekemänä verkkomaksuna turvallisesti Netsin kautta.
Kestotilaus on voimassa toistaiseksi, ilman määräaikaista sitoutumista. Maksaessaan kestotilauksen henkilö hyväksyy 1 ruokakassin vastaanottamisen joka toinen maanantai. Asiakas voi muuttaa tai perua Kestotilauksensa ilmoittamalla siitä sähköpostilla vähintään 7 vrk ennen seuraavaa toimituspäivää (edeltävän viikon maanantai). Kestotilauksen veloitus tapahtuu laskulla toimitusta seuraavalla viikolla. Kestotilauksen voi muuttaa myös jokaviikkoiseksi.
Makuviikon velvoitteet
Makuviikko toimittaa asiakkaan kotiovelle ruokakassin johon sisältyy tilauksen mukaisesti 3/5 päivän Makuviikko boksin ruokien ainekset sekä niihin kuuluvat ruokaohjeet sovittuna toimituspäivänä klo 17.00 –21.00 välisenä aikana, ellei toisin sovita.
Makuviikko vastaa ruokatarvikkeiden laadusta ja korvaa asiakkaalle tuotteen, joka puuttuu ruokakassista tai on vioittunut kuljetuksen aikana ennen kuin asiakas on vastaanottanut ruokakassinsa.
Mahdollisista aikataulumuutoksista tai poikkeavasta jakeluaikataulusta ilmoitetaan asiakkaalle tekstiviestillä toimituspäivänä.
Makuviikon palvelutakuu
Makuviikon takaa asiakkaan tyytyväisyyden. Mahdollisesti kuljetuksessa vioittunut tai jostakin syystä viallinen tai puuttuva tuote korvataan hyvityskoodilla (kertatilaus) tai alennuksella seuraavasta veloituksesta (kestotilaus).
Ruokakassin vastaanotto
Asiakas on vastuussa siitä, että ovi avataan toimitusosoitteessa silloin kun ruokakassin toimitus tapahtuu tai vaihtoehtoisesti ilmoittaa Makuviikolle etukäteen että toimituksen voi jättää ovelle tai muuhun ennalta sovittuun paikkaan.
Ensimmäinen ruokakassi maksetaan aina etukäteen tilauksen yhteydessä Makuviikon Nets maksuvälityspalvelun kautta. Kestotilauksen tehneiden asiakkaiden seuraavat ruokakassitilaukset laskutetaan aina toimituksen jälkeen.
Asiakas on vastuussa oikeiden henkilö- ja osoitetietojen antamisesta tilausta tehdessään. Makuviikko ei ole vastuussa mahdollisista seurauksista, jotka johtuvat asiakkaan muuttuneista toimitusosoitetiedoista, ovikoodista tai väärästä puhelinnumerosta.
Jos asiakas haluaa muuttaa jotain tietoja, jotka hän on antanut tilauksen yhteydessä esim. osoitemuutos, sähköpostiosoite, puhelinnumero, toimituspäivän muutos tai kestotilauksen muutos, on tämä tehtävä vähintään seitsemän (7) päivää ennen seuraavaa toimituspäivää.
Kaikki mahdolliset tilausmuutokset tehdään joko www.makuviikko.fi sivuilla omissa asiakastiedoissa tai ilmoittamalla siitä sähköpostitse osoitteeseen hei@makuviikko.fi
Tilauksen muutos tai päättyminen
Asiakas voi muuttaa tai peruuttaa kestotilauksensa ilmoittamalla siitä sähköpostilla vähintään 7 päivää ennen seuraavaa toimituspäivää (toimituspäivää edeltävän viikon maanantai)
Makuviikolla on myös oikeus irtisanoa asiakkaan tilaus. Asiakkaalle ilmoitetaan asiasta sähköpostilla vähintään 7 päivää ennen seuraavaa toimituspäivää.
Ruokakassin toimituksen jälkeen vastuu ruokakassista siirtyy asiakkaalle. Mahdollisia vahinkoja kuten varastettuja tai sään tuhoamia elintarvikkeita ei valitettavasti korvata.
Jos toimitusta ei voida tehdä jonkin odottamattoman syyn vuoksi esim. jakeluauton rikkoutuminen tms. siitä ilmoitetaan viipymättä asiakkaalle. Ruokakassin koko arvo hyvitetään asiakkaalle tai se hyvitetään seuraavan toimituksen yhteydessä asiakkaan toiveiden mukaisesti.
Ruokakassin kylmätuotteet toimitetaan asiakkaan kotiovelle yhtenäisessä kylmäketjussa, mutta esim. tuoreisiin lihatuotteisiin voi kylmäkuljetuksemme aikana muodostua ohut jäätynyt kerros. Tämä ei kuitenkaan ole tuotteelle haitallista, eikä ole syy reklamaatiolle.
Pakastetuotteet kuljetetaan mahdollisemman kylmässä, mutta ei pakastelämpötilassa. Tästä johtuen ruokakassin sisältämien pakastetuotteiden osittainen sulaminen alkaa jo kuljetusmatkan aikana. Asiakkaan vastuulla on tarkistaa ovatko pakastetuotteet ehtineet sulamaan matkan aikana. Mahdollisesti sulaneet pakastetuotteet suosittelemme sijoitettavan jääkaappiin uudelleen pakastamisen sijasta.
Luottokelpoisuuden tarkastus
Kaikki verkkomaksut tapahtuvat Nets ja Paytrail maksupalvelun kautta, joka tarkistaa asiakkaan henkilötiedot ja luottokelpoisuuden.
Muutokset palvelun sisältöön
Makuviikko pidättää oikeuden tehdä mahdollisia muutoksia hinnan tai palvelun sisältöön. Kaikille asiakkaille ilmoitetaan tästä sähköpostilla annettujen yhteystietojen mukaisesti, vähintään yksi ( 1 ) kuukausi ennen kuin mahdollinen muutos tulee voimaan.
Asiakkaan on ilmoitettava mahdolliset korvausvaatimukset Makuviikolle sähköpostilla hei@makuviikko.fi tai soittamalla puh. 020-7348 488 viimeistään seuraavana päivänä, kun tilaus on vastaanotettu. Myönnetyt korvaukset vastaavat rahallisesti tuotteen ostohintaa.
Makuviikko pitää yllä asiakasrekisteriä. Tietosuojalain yleisten periaatteiden mukaisesti asiakkaan henkilötietoja ei myydä tai luovuteta kolmansille osapuolille.
Makuviikko ylläpitää rekisteriä verkkopalvelun käyttäjistä ja asiakkaistaan. Pidätämme oikeuden käyttää yhteystietoja Makuviikon palveluja sekä tuotteita koskevissa asioissa. Kun rekisteröidyt Makuviikon palveluun pääset automaattisesti postituslistallemme. Pidätämme oikeuden luovuttaa käyttäjätietoja kuljetuksista huolehtivalle yhtiölle. Käyttäjärekisteri on asianmukaisesti suojattu.
Makuviikko Oy asiakasrekisteri
Makuviikko Oy
Risto Rytintie 33, 00570 Helsinki
Puhelin 040-6720900
hei@makuviikko.fi